Det jugoslaviske flaggs orden

Det jugoslaviske flaggs orden (serbokroatisk: Orden jugoslavenske zastave, serbisk: Орден југословенске заставе) er en jugoslavisk orden innstiftet 26. november 1947 av statsleder Josip Broz Tito til belønning av innsats for fredelig samvirke og bilaterale forbindelser mellom Jugoslavia og andre land.Hieronymussen og Lundø 1966, s. 193. Ordenen ble reformert i 1961, da gradsbenevnelsene ble endret. Den er oppkalt etter landets flagg. Etter Jugoslavias oppløsning forsvant ordenen sammen med forbundsstaten. 

Inndeling
Det jugoslaviske flaggs orden hadde ved innstiftelsen fire grader. En femte ble lagt til i 1955. Etter dette hadde ordenen følgende grader:«Republic of Yugoslavia» i Werlich 1974, s. 449.
1. klasse: Det jugoslaviske flaggs orden med bånd
2. klasse: Det jugoslaviske flaggs orden med gullkrans
3. klasse: Det jugoslaviske flaggs orden med gullstjerne i halsbånd
4. klasse: Det jugoslaviske flaggs orden med gullstjerne
5. klasse: Det jugoslaviske flaggs orden med sølvstjerne

Insignier
Ordenstegnet for Det jugoslaviske flaggs orden består av en femtagget stjerne hvorpå er plassert en laurbærkrans med Jugoslavias flagg vaiende i midten. Stjernen har lett utbøyde tagger og har strålegrupper i vinklene. Ordensstjernen har ordenstegnet i gull og sølv med flagget i fulle farger i emalje, det hele plassert på en titagget sølvstjerne. 

For 1. klasse har ordensbåndet, som bæres over skulderen og ned til hoften, kransen og flagget helt i gull, men uten stjerne. Andre og tredje klasse bæres i bånd om halsen, da slik at ordenstegnet er opphengt i en krans for andre klasse, men ikke for tredje. Til andre klasse hører også ordensstjerne. Fjerde og femte klasse har ordenstegnet opphengt i bånd til å bære på brystet. For fjerde klasse er ordenstegnet i sølv med gullstråler, for femte klasse helt i sølv. 

Ordensbåndet er blått med smale kantstriper i rødt og hvitt.

 1. klasse: Det jugoslaviske flaggs orden med bånd 2. klasse: Det jugoslaviske flaggs orden med gullkrans 3. klasse: Det jugoslaviske flaggs orden med gullstjerne i halsbånd 4. klasse: Det jugoslaviske flaggs orden med gullstjerne 5. klasse: Det jugoslaviske flaggs orden med sølvstjerne Ordenstegnsentrer|rammeløs   100px|center  100px|center  100px|center 

Tildeling
Det jugoslaviske flaggs orden ble særlig tildelt i diplomatisk sammenheng. 1. klasse ble tildelt regjeringsmedlemmer. Den ble også tildelt ambassadører ved endt tjenesteperiode i Jugoslavia.
2. klasse kunne tildeles lavererangerende diplomater, men tilfalt også akademikere, forfattere og kunstnere. Ordenens 3. klasse ble tildelt offentlige tjenestemenn, forretningsmenn og akademikere. De to laveste klassene ble  tildelt diplomater og offentlige tjenestemenn på lavere nivå. Ordenens høyeste grader ble hyppigere tildelt enn de lavere.

Kirsten Svineng, bedre kjent som Mamma Karasjok, mottok denne ordenen i 1957 for sitt humanitære arbeid blant jugoslaviske tvangsarbeidere i Karasjok i 1942.Per Hansson: Mamma Karasjok. 1970. 

 Referanser 

 Kilder 
 Hieronymussen, Poul Ohm og Jørgen Lundø: Europæiske ordner i farver, København: Politikens forlag, 1966
 Werlich, Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974

Kategori:Jugoslavia
Kategori:Ordener
Kategori:Utmerkelser etablert i 1947